Di United States and other countries wey be their ally or paddy-paddy bin dey prepare to hear say North Korea don fire another long-range missile to mark di 69th anniversary of when North Korea become country.

But nothing like dat happen, wey for provoke another round of meetings on top North Korea their head.

Palava fit still dey

Today, Japanese Defence Minister Itsunori Onodera say e dey important to bombard North Korea with more sanctions, including say make other countries block or reduce their fuel supplies.

"If we put strong pressure on top North Korea sotay dem realise say dem no go fit develop missiles, then dem go accept talk-talk, and we all go fit make progress. Unless we do dis one, North Korea no go change their direction," na wetin Mr Ondera tell im country public broadcaster.

Image copyrightGetty ImagesImage example
State media release dis picture of one of North Korea first nuclear weapons test dis year, wey provoke US President Donald Trump

Washington bin tell di U.N. Security Council on 8 September say make dem call meeting dis week, to vote whether to add more sanction on top North Korea, over their missile and nuclear programme.